钦定古今图书集成/明伦汇编/氏族典/第449卷 > 沈与求
## 钦定古今图书集成/明伦汇编/氏族典/第449卷 > 沈与求

按《宋史沈与求传》：“与求，字必先，湖州德清人。登政和
五年进士第，累迁至御史中丞。与求知无不言，前后
几四百奏，其言切直。移吏部尚书，出为荆湖南路安
抚使，知潭州。引疾丐祠。四年，出知镇江府，复以吏部
尚书召除参知政事。金人将入寇，与求赞上亲征。五
年，权知枢密院事。时张浚视师江上，以行府为言，从”
之。与求不能平，遂丐祠罢，出知明州。七年，上在平江，
召见，从至建康。迁知枢密院事。薨，谥忠敏。